Diari Oficial de la Generalitat Valenciana


Sumari del DOGV 5390, del 17-11-2006 (2006/12829)

Notificació de laude a l'empresa Castello France, expedient número V-61/2006.
-----------------------------------------------------------------------------

### Dades del document

Número de DOGV
:   5390

Data del DOGV
:   17-11-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/12157


Organisme emissor
:   Conselleria d'Infraestructures i Transport

Tipus de document
:   Anunci

Notificació de laude a l'empresa Castello France, expedient número V-61/2006. [2006/12240]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Castello France que s'ha dictat laude en l'expedient referenciat i atés que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que s'indica a continuació:  
.Laude  
Tribunal: president: Sr. Ramón Escrig Moreno. Vocals: Sra. Aurora Costa Vicente; secretària-vocal suplent: Sra. Marta González Arce. Parts: Reclamant: Arcadio Francés, SL . Transaldi España, SL, representada per la Sra. Sofía Luisa Román Llamosí; reclamat: Castello France, que no compareix a l'acte de vista.   
A València, a 13 de juliol de 2006 i a les 17.35 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-61/06 i es realitza la vista oral respecte de la reclamació següent: impagament de ports. Incompareixença del demandat.  
Iniciada la vista oral pel president es procedix a comprovar la identitat de la part compareixent i la qualitat amb què intervé.   
Concedida la paraula a la reclamant basa la seua reclamació en els següents  
Antecedents de fet  
Primer. Es ratifica en tots els motius de la seua demanda i manifesta que com a conseqüència de les relacions comercials existents entre les parts, la reclamant va realitzar, per compte de la reclamada, diversos transports que es corresponen amb data 16-12-04 entre Navarrés (València) i Venturi Group SRL (França) segons factura 2050069 per un import de 1.217,16 euros; amb data 11-01-05 entre Navarrés (València) i Narbona (França) segons factura 2050257 per un import de 672.00 euros; amb data 14-01-05 entre Navarrés (València) i Narbona (França) segons factura 2052353 per un import de 1.092,00 euros; amb data 18-01-05 entre Navarrés (València) i Narbona (França) segons factura 2050240 per un import de 476,00 euros i amb data 20-01-05 entre Navarrés (València) i Narbonne (França) segons factura 2050233 per un import de 841,42 euros; amb data 05-02-05 entre Navarrés (València) i Trebes (França) segons factura 2051382 per un import de 841,42 euros; amb data 07-02-05 entre Navarrés (València) i Schijndel (Holanda) per un import de 680,00 euros i amb data 26-09-05 entre Trebes (França) i Navarrés (València) segons factura 2056868 per un import de 850,00 euros. L'import total de les factures esmentades ascendix a la quantitat de 5.828,58 euros. Per a la liquidació d'estes factures més altres que igualment van ser impagades es va fraccionar el deute per a ser abonat per mitjà de pagarés trimestrals, els quals tampoc es van pagar. Després de diverses gestions de cobrament i davant de la impossibilitat de fer-los efectius és per això que s'ha presentat esta reclamació.   
Acaba sol·licitant que, previ el reconeixement del seu dret, es condemne la reclamada al pagament de l'import reclamat per un total de 5.828,58 euros més els interessos legals.  
S'apliquen els següents  
Fonaments jurídics  
I. La competència territorial de la Junta, de la qual res s'al·lega, està determinada en els articles 6 i 7.2 del Reglament de la LOTT (RD 1211/90).   
II. La submissió, convinguda per les parts en l'orde de càrrega, és a la Junta Arbitral de Transports de València, a més de vindre determina per l'art. 38 de la Llei 16/1987, de 30 de juliol, d'Ordenació dels Transports Terrestres, conforme a la redacció donada al mateix per l'art. 162 de la Llei 13/1996 de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres que diu: .es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat.. No consta en l'expedient que s'haja fet cap manifestació en el sentit preceptuat.   
III. Atesa l'absència del vocal representant d'empreses carregadores, el present laude es dicta de conformitat amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que « la inassistència de qualsevol dels membres de la Junta, a excepció del president, no impedirà que es dicte el laude».  
IV. Per tractar-se d'un transport internacional la normativa aplicable i complementària a la LOTT i el seu Reglament, al Codi de Comerç i altres normes complementàries i d'aplicació general és el Conveni de 19 de maig de 1956 a què es va adherir Espanya per instrument del 12 de setembre de 1973 (Ministeri d'Assumptes Exteriors, BOE de 7 de maig de 1974 núm. 109), Contracte de Transport Internacional de Mercaderies per Carretera (CMR), modificat pel Protocol de 5-7-78 a què es va adherir Espanya per Instrument de 23-9-82 (Direcció de l'Estat) publicat en el BOE de 18-12-82 núm. 203, que establix per a qüestions de competència allò que s'ha regulat en l'article 31.1 a).   
V. De les manifestacions realitzades en vista per la reclamant i no desvirtuades en cap moment del procediment per la reclamada i les proves documentals aportades, s'establix que realment els transports es van realitzar a bon fi, la qual cosa dóna dret a la reclamant al cobrament de l'import dels transports reclamats.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Arcadio Francés, SL . Transaldi España, SL, representades per la Sra. Sofía Luisa Román Llamosí contra Castello France, ja que dels fets relatats, documents probatoris i declaracions efectuades s'establix que van ser realitzats els ports tal com ha sigut ressenyat i no han sigut pagades les factures l'import de les quals hui es reconeix com a liquidació total d'estes.  
Per tot això Castello France haurà de pagar a Arcadio Francés, SL . Transaldi España, SL, la quantitat de cinc mil huit-cents vint-i-huit euros amb cinquanta-huit cèntims (5.828,58 €), més els interessos legals comptadors a partir de la interposició d'esta reclamació i la liquidació dels quals es realitzarà en el moment de l'execució d'este laude.  
Este laude serà executiu si no es complix dins del termini de vint dies, comptadors a partir de l'endemà de la recepció d'este.  
Contra esta resolució cal únicament acció d'anul·lació davant de l'Audiència Provincial de València, que haurà de presentar-se dins dels dos mesos següents de la notificació del laude per les causes específiques previstes en la Llei 60/2003, de 23 de desembre, d'Arbitratge i d'acord amb el procediment previst en la mencionada llei, o d'aclariment davant de la Junta Arbitral de Transports de València, dins dels deu dies següents de la notificació d'este.  
Contra el laude arbitral ferm només pot interposar-se recurs de revisió, d'acord amb el que establix la legislació processal per a les sentències processals fermes..  
Els esmentats terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Generalitat Valenciana.  
València, 26 de setembre de 2006.. El president de la Junta Arbitral de Transports de València: Ramón Escrig Moreno.